“แมคควอรี” เจ้าพ่อ SET50 DW มาร์เก็ตแชร์สูงสุด 40%
บริษัทหลักทรัพย์ แมคควอรี (ประเทศไทย) จำกัด ผู้ออกและเสนอขาย DW28 เปิดเผยว่า DW28 ครองมาร์เก็ตแชร์อันดับ 1 บน SET50 DW โดยมีสัดส่วนการซื้อขาย SET50 DW อยู่ที่ 39.59% ของปริมาณการซื้อขายทั้งหมดนับตั้งแต่เดือนมกราคมถึงปัจจุบัน
3 พ.ย. 2558

บริษัทหลักทรัพย์ แมคควอรี (ประเทศไทย) จำกัด ผู้ออกและเสนอขาย DW28 เปิดเผยว่า DW28 ครองมาร์เก็ตแชร์อันดับ 1 บน SET50 DW โดยมีสัดส่วนการซื้อขาย SET50 DW อยู่ที่ 39.59% ของปริมาณการซื้อขายทั้งหมดนับตั้งแต่เดือนมกราคมถึงปัจจุบัน
ทั้งนี้ การซื้อขาย DW ในประเทศไทย มีปริมาณการซื้อขายเพิ่มขึ้นอย่างรวดเร็วในช่วงเดือนที่ผ่านมา โดยมีมูลค่าการซื้อขายเฉลี่ยในไตรมาส 3 ปี 2558 เพิ่มขึ้นอย่างมากเป็น 58% มาที่ 1.49 พันล้านบาท จาก 946 ล้านบาท ในไตรมาส 2 ปี 2558 ซึ่งการเพิ่มขึ้นส่วนใหญ่น่าจะเป็นผลมาจากความผันผวนในตลาดที่สูงขึ้น ทำให้นักลงทุนได้รับประโยชน์ทั้งในช่วงตลาดขาขึ้นและขาลง
 
สำหรับการเปลี่ยนแปลงอย่างมากสำหรับการซื้อขาย DW ในตลาดมาจากการเพิ่มขึ้นของการซื้อขาย index DW โดยปริมาณการซื้อขาย SET50 DW ค่อนข้างหนาแน่นและมีแนวโน้มเพิ่มสูงขึ้นต่อเนื่องตลอดปี โดยปริมาณการซื้อขายเติบโตแบบก้าวกระโดดในไตรมาส 3 ปี 2558 ซึ่งมีมูลค่าการซื้อขายเฉลี่ยต่อวันเพิ่มขึ้นเป็น 641 ล้านบาท หรือเพิ่มขึ้น 300% จาก 195 ล้านบาท ในไตรมาส 2/58
ทั้งนี้ ในเดือนกันยายน มีปริมาณการซื้อขาย SET50 DW สูงถึง 48.9% ของปริมาณการซื้อขาย DW ทั้งหมด โดยมีสาเหตุหลายประการ เช่น ความรู้ความเข้าใจของนักลงทุนที่มีเพิ่มขึ้นต่อ DW ประเภทต่างๆ และรวมทั้งความยากในการเลือกหุ้นรายตัว ส่งผลให้นักลงทุนหันมาให้ความสนใจ index DW นอกจากนี้ ความผันผวนที่เพิ่มขึ้นยังเป็นการเพิ่มโอกาสในการซื้อขายที่มากขึ้นของ index DW อีกด้วย
 
นายนพดล ดวงทิพย์เนตร Head of Warrant Sales, บริษัทหลักทรัพย์ แมคควอรี (ประเทศไทย) จำกัด เปิดเผยว่า แมคควอรี เป็นผู้เสนอขาย SET50 DW รายแรกในประเทศไทย ตั้งแต่เดือนเมษายน 2557 และได้รับความสนใจจากนักลงทุนตลอดมา “นักลงทุนให้ความสนใจ DW บนดัชนีหลักทรัพย์ในหลายเหตุผล เช่น การที่นักลงทุนใช้เพียงมุมมองบนตลาดโดยรวม ซึ่งหมายถึงว่านักลงทุนไม่ต้องเลือกหุ้นเป็นรายตัว นอกจากนี้ DW บนดัชนีหลักทรัพย์ยังเป็นเครื่องมือที่มีประสิทธิภาพที่จะช่วยให้นักลงทุนสามารถสร้างกำไรได้ในช่วงตลาดขาลง”
สำหรับ DW บนดัชนีหลักทรัพย์ นั้นมีการซื้อขายมากกว่า 50% ของการซื้อขาย DW ในตลาดภูมิภาค โดยในสิงคโปร์มีการซื้อขายใกล้เคียง 80% จึงไม่เป็นที่ประหลาดใจสำหรับการเพิ่มขึ้นของปริมาณการซื้อขาย DW ดังกล่าว โดยเชื่อว่าการเปลี่ยนแปลงนี้จะเป็นการถาวร ไม่ใช่การเปลี่ยนแปลงเพียงชั่วคราว และคาดว่า SET50 DW จะยังคงมีมูลค่าการซื้อขายสูงกว่า 50% ของการซื้อขาย DW ทั้งหมดในตลาดต่อไป
 